Vietnamia
Vietnamia Res apud Vicidata repertae: Terra continens: Asia Territoria finitima: Res publica popularis Sinarum, Cambosia, Laotia Locus: 16°0′0″N 108°0′0″E Caput: Hanoi Gestio non foederalis, systema monocommaticum, res publica Princeps: Võ Văn Thưởng Praefectus: Phạm Minh Chính Consilium: National Assembly of Vietnam Situs interretialis Populus Numerus: 96 208 984 Sermo publicus: lingua Vietnamensis Zona horaria: UTC+07:00, Asia/Ho_Chi_Minh Moneta: Vietnamese đồng Commemoratio Paean: Tiến quân ca Sigla ISO VN, VNM, 704; IOC VIE Dominium interretiale: .vn Praefixum telephonicum: +84 Siglum autoraedarum: VN Tabula aut despectus Vietnamia (vulgo Việt Nam), plenius Cộng hòa Xã hội chủ nghĩa Việt Nam ('res publica socialistica Vietnamica'), est civitas in Asia Meridiana et Orientali sita. Cuius terrae, in maxime orientali paeninsulae Indosinensis continentisque Asianae regione iacentes, 311 699 chiliometra quadrata comprehendunt. Multitudo est plus quam 96 milliones incolarum, ut Vietamia sit quinta decima a maxima orbis terrarum civitas. Finitimae sunt Sinae ad septentriones et Laotia et Cambosia ad occidentem, ac Vietnamia fines maritimos cum Thailandia in Sinu Siamensi et cum Philippinis, Indonesia, Malaesiaque in Mari Sinensi Australi partitur. Caput Hanoi, maxima urbs Hochiminhopolis est. Vietnamia aevo Palaeolithico aut ante ab hominibus habitabatur. Primae civitates notae in delta Fluminis Rubri, in hodierna Vietnamiae Septentrionalis regione, millennio primo a.C.n. florebant. Domus Han Vietnamiam Septentrionalem et Mediam in suam dicionem redegit, atque variae domus Sinicae ab anno 111 a.C.n. ad Domum Ngô anno 939 ortam regebant, Proelio Bạch Đằng Flumine confecto. Sequentes domus regnantes indigenae momentum Sinicum per Confucianismum et Buddhismum absorbebant, atque sese in meridiem usque ad Deltam Mecongensem extendebant. Nguyễn, ultima domus imperialis, anno 1887 in Franciae potestatem cecidit, unde Vietnamia colonia Francica facta est. Nationalistae autem Viet Minh, Ho Chi Minh homine seditioso communisticoque duce, post Res Novas Augusti libertatem a Francia anno 1945 declaraverunt. Bello orbis terrarum secundo confecto, territorium Vietnamiense in duas res publicas divisa est, parte septentrionali communistica et parte meridiana noncommunista. Deinde, sicut Corea, terra Vietnamensis fuit situs Belli Frigidi inter Unionem Rerum Publicarum Sovieticarum Socialisticarum et Civitates Foederatas. Iam anno 1975, post viginti annos belli, pars septentrionalis partem meridianam tandem vicit, ut tota Vietnamia communistica esset.